ธปท.เผยทุนสำรองประเทศเพิ่ม 300 ล้านดอลลาร์
ธปท.เผยทุนสำรองประเทศเพิ่ม 300 ล้านเหรียญสหรัฐฯ อยู่ที่ระดับ 1.750 แสนล้านเหรียญสหรัฐฯ คาดเพิ่มเพราะต้องเข้าดูแลค่าเงินบาทไม่ให้ผันผวนมากเกินไป
27 ก.ค. 2555

ธปท.เผยทุนสำรองประเทศเพิ่ม 300 ล้านเหรียญสหรัฐฯ อยู่ที่ระดับ 1.750 แสนล้านเหรียญสหรัฐฯ คาดเพิ่มเพราะต้องเข้าดูแลค่าเงินบาทไม่ให้ผันผวนมากเกินไป
 ธนาคารแห่งประเทศไทย(ธปท.) รายงานฐานะเงินทุนสำรองระหว่างประเทศ ณ วันที่ 20 ก.ค.ปีนี้ อยู่ที่ระดับ 1.750 แสนล้านเหรียญสหรัฐฯ หรือประมาณ 5.548 ล้านล้านบาท เพิ่มขึ้น 300 ล้านเหรียญสหรัฐฯ หรือประมาณ 9,450 ล้านบาท หากคิดอัตราแลกเปลี่ยนในปัจจุบันที่ระดับ 31.50 บาทต่อเหรียญสหรัฐฯ จากสัปดาห์ก่อนหน้าอยู่ที่ระดับ 1.747 แสนล้านเหรียญสหรัฐฯหรือประมาณ 5.551 ล้านล้านบาท
ขณะที่ ฐานะซื้อเงินตราต่างประเทศล่วงหน้าสุทธิอยู่ที่ระดับ 2.93 หมื่นล้านเหรียญสหรัฐฯ ลดลงเล็กน้อยจากสัปดาห์ก่อนหน้าที่ระดับ 2.95 หมื่นล้านเหรียญสหรัฐฯ ส่งผลให้ทุนสำรองระหว่างประเทศสุทธิในปัจจุบันอยู่ที่ระดับ 2.043 แสนล้านบาท
ทั้งนี้ สาเหตุที่ทุนสำรองฯเพิ่มขึ้น คาดว่าเป็นผลจากการที่ธปท.เข้าดูแลการเคลื่อนไหวของค่าเงินบาทไม่ให้ผันผวนมากเกินไป เพื่อไม่ให้กระทบต่อภาคธุรกิจไทยที่เกี่ยวข้องกับอัตราแลกเปลี่ยนในสัปดาห์ที่ผ่านมา เนื่องจากปัจจัยในต่างประเทศยังเป็นปัจจัยลบ ด้วยการเข้าซื้อเงินเหรียญสหรัฐฯในตลาดทันที (Spot) เข้าเก็บในทุนสำรอง